E deroù 2009 e oa bet digoret mygaelic.com, ul lec'hienn evit pep tra ouezelek. Dibar eo gant he zri live yezh : saozneg, gouezeleg eeun ha gouezeleg ; rak broudañ an dud da zeskiñ ar gouezelek a zo ret-holl c'hoazh. Tud e-leizh eus pep korn ar bed a zo daet warni dija da gavout traoù war ar yezh, ar sonerezh, an arzoù, darvoudoù ha kenstrivadegoù. Ger-stur mygaelic.com a zo « dizoloit ar gouezeleg ennoc'h ». Dedennus hag aes d'ober ganti eo al lec'hienn-mañ ha kinnig a ra un danvez gouezelek estlammus.